tomron87/hebrew-wikipedia-sentences-corpus huggingface dataset:
הקליפ כולל את אד שירן ואת השחקנית והדוגמנית האמריקאית אנה-סופיה רוב.
הקליפ בוים על ידי במאי הווידאו קליפים האמריקאי, דייב מאיירס, שביים את הקליפ עבור הסינגל הקודם של שירן, "Bad Habits".
נכון לספטמבר 2021, מונה הצפיות של הקליפ עומד על למעלה מ-35 מיליון צפיות.
שירן ביצע את השיר בהופעה חיה בטקס פרסי המוזיקה של MTV אירופה 2021.
מדינהתאריך יציאהפורמטחברת תקליטיםמקורעולם10 בספטמבר 2021הזרמת מוזיקה • הורדה דיגיטליתאטלנטיקארצות הברית13 בספטמבר 2021רדיו להיטים עכשוויים למבוגרים14 בספטמבר 2021רדיו להיטים עכשוויים
"Shots" הוא שיר של להקת הרוק האמריקאית Imagine Dragons.
הוא נכתב על ידי חברי הלהקה בן מקי, דניאל פלצמן, דן ריינולדס וויין סרמון ויצא לאור כסינגל השלישי והאחרון מתוך אלבום האולפן השני שלהם Smoke + Mirrors.
השיר מראה השפעה של מוזיקה תעשייתית עם שימוש רב בסינתיסייזר.
השירה של ריינולדס קלילה, למרות התוכן הלירי האפל, מוזיקה בסגנון משנות ה-80.
הלהקה ביצעו את הרצועה במהלך פרסומת חיה עבור "Taeget" בפעם הראשונה ראשונה אי פעם במהלך פרסי הגראמי (2015).
הפרסומת צולמה ברחוב פרמונט בלאס וגאס בניצוחו של ג'ונאס אוקרלונד.
הפרסום קידם מהדורה בלעדית של האלבום הזמינה ב-Target הכוללת ארבע רצועות בונוס.
שהוערכה בעלות של 8 מיליון דולר והוגדרה במקום ה-2 ב-Billboard Trending 140.
ב-12 בפברואר 2015, Imagine Dragons הוציאה את הקליפ הרשמי של "Shots".
הסרטון בוים על ידי רוברט היילס ונעשה בהשראת יצירות האמנות שנוצרו על ידי הצייר טים קנטור מסן דייגו.
אותה יצירה משמשת גם כאמנות העטיפה של כל הסינגלים של האלבום.
קנטור עצמו מופיע כתיאור חי של אחד מציוריו.
דן ריינולדס – שירה מובילה, כלי הקשה, כתיבת שירים, הפקה
וויין סרמון – גיטרה, כתיבת שירים, הפקה
בן מקי - גיטרה בס, סינתיסייזרים, כתיבת שירים, הפקה
דניאל פלצמן – תופים, כלי הקשה, כתיבת שירים, הפקה
באפריל 2015, הדיג'יי הנורווגי וצמד המוזיקה האלקטרונית Broiler (מיקל כריסטיאנסן וסימן אוקה) הוציאו רמיקס של "Shots".
שהפך ללהיט בפני עצמו ב־VG-lista, מצעד הסינגלים הנורווגי הרשמי, שהגיע למקום הרביעי במצעד.
קליפ לרמיקס שוחרר כחודשיים לאחר מכן, ב-4 ביוני.
השיר הגיע למקום ה-11 במצעד שירי הדאנס/אלקטרוני של בילבורד ולמקום ה-9 במצעד Bubbling Under Hot 100 באותה שנה.
את השירה בשיר מבצע ריס טיילור.
דייב רובי האו אמר ש-"[זה] היה טוניק בהיר ואופורי...
עם פזמון קליט באופן מיידי".
בראיון ל-The Sydney Morning Herald, ג'ק גלאס, חבר בלהקה, אמר שהסינגל נתן לו השראה ליצור את אלבומם בעל השם, וטען ש"אנשים כל כך אהבו את Shooting Stars ואהבנו את הכיוון הזה של כתיבת שירים ופיתוח רגישות פופ גם בעצמנו".
עוד סיפר גלס כי הלהקה גם ניגנה חצי מהשיר במועדונים לפני שהלהקה הבינה ש"אנשים אהבו את זה ורצו לשמוע את כולו".
השיר מולחן בסול דיאז מינור ובקצב של 125 BPM.
שיר זה הוא אחד מדוגמאות בודדות בלבד לשימוש של הסטיילופון בהרכב מוזיקה מקצועי.
הפזמון של השיר מושמע רק בסוף השיר.
הבסיסט משתנה בין שני חברי הלהקה בבית ובפזמון.
"Shooting Stars" התקבל היטב על ידי מבקרי מוזיקה.
אנדרו מורפאט מ"סידני מורנינג הראלד" תיאר את השיר כ"קופצני" והשווה את השיר ליצירות של דאפט פאנק.
בשנת 2013, בתוכנית Australia's Got Talent, המתמודד טומי פרנקלין ביצע את השיר, מה שהוביל לכך שהשיר נכנס ל-40 הראשונים של מצעד הסינגלים של ARIA כמעט ארבע שנים לאחר שיצא במקור בשל מספר ההורדות.
לאחר מותו של הארמבה הגורילה במאי 2016, הופצה באינטרנט מחווה מונפשת הכוללת את השיר, תוך שימוש בקטעים מתוך הקליפ "The Crazy Things We Do" של אגו.
בשנת 2017, השיר זכה לתשומת לב בינלאומית רבה יותר כאשר השיר הפך לחלק ממם אינטרנט פופולרי.
הסרטון שהגביר את הפופולריות של המם היה העלאה ברשת החברתית רדיט שכותרתה "איש שמן עושה צלילה מדהימה".
במם, השיר מלווה בדרך כלל באנשים שנופלים עם רקע חללי וסוריאליסטי.
כריס סטרייסי, חבר בלהקה, הגיב למם, ואמר "בהתחלה היינו כאילו, אוקיי זה מצחיק אני מניח, אבל לא ממש הבנתי אז חשבתי 'בסדר, שיהיה'".
אבל ברגע שהתחלתי לראות שזה צובר תאוצה, כמו הבחור הגדול שקפץ מהגשר אל הנהר, זה היה הראשון מהדברים האחרונים שבאמת תפסו אותי.
זה ושל ליידי גאגא כל כך מצחיקים [הכוונה למאשאפ עם הביצועים של גאגא במהלך המחצית של סופרבול LI]..
השיר והמם התואם לו הופיעו מאוחר יותר בקליפ לשיר "Swish Swish" של קייטי פרי.
מגזין ניו יורק התייחס למם כ"מם הגדול הראשון לאחר Vine".
הדיילי דוט השווה את המם ל"Brodyquest", הסרטון הוויראלי של ניל סיסרגה משנת 2010.
ב-6 בדצמבר 2017, Shooting Stars (יחד עם המם הפופולרי המשויך לשיר) הוצג בסיכום השנה של יוטיוב לשנת 2017.
לשיר יש למעלה מ-139 מיליון צפיות ב-YouTube נכון לספטמבר 2022.
השיר כוסה לראשונה על ידי Hidden Cat בשנת 2009. השיר כוסה מאוחר יותר על ידי מפיק ההאוס המתקדם האמריקאי Elephante בשנת 2014. בשנת 2020, המפיק האוסטרלי POOLCLVB והזמרת MARSHES הוציאו רשמית קאבר לשיר, אם כי קאבר זה הועלה לראשונה ליוטיוב בשנת 2015.
השיר הוצג במהלך הקרדיטים של עונה 1, פרק 6 של סדרת איך להצליח באמריקה.
בשנת 2011, מדיאון הציג את השיר ב-mashup שלו, "Pop Culture".
השיר הופיע גם בפסקול של NBA 2K16, ברשימת ההשמעה "Around the World".
מדינהתוארעותקיםאוסטרליה (ARIA)פלטינה 4×280,000ארצות הברית (RIAA)פלטינה1,000,000בריטניה (BPI)כסף200,000גרמניה (BVMI)זהב
Shit Just Got Real הוא אלבום הבכורה של הזמרת הישראלית עדי אולמנסקי.
כל רצועותיו הופקו על ידה ובוצעו בשפה האנגלית.
את האלבום הוציאה לאור בשנת 2013 חברת התקליטים הליקון.
פורם בפורמט תקליטור בלבד בקטלוג 00524-1.
"Shots Fired" הוא שיר שהוקלט על ידי הראפרית האמריקאית מייגן די סטליון.
הוא יצא לאור כרצועה הראשונה מתוך אלבום האולפן הראשון של די סטליון,
Good News (2020), ב-20 בנובמבר 2020. כשיר דיס, הוא עוסק בתקרית הירי של די סטליון ב-2020, ובטורי ליינז בפרט.
השיר כולל דגימה מהרצועה "" של הנוטוריוס בי.
"Shots Fired" זכה לשבחים בין-לאומיים על ידי המבקרים, ששיבחו את תגובתה של מייגן לאלבומו Daystar מ-2020 של ליינז, שגם התייחס לירי.
ב-15 ביולי 2020, הצהובון האינטרנטי TMZ פרסם קטעי וידאו המציגים את מייגן די סטליון פצועה, כתוצאה מתקרית שבה הייתה מעורבת משטרת לוס אנג'לס (LAPD).
לאחר דיווחים ראשוניים לפיהם הפציעה נגרמה משברי זכוכית על רצפת המכונית בה נסעה, די סטליון פרסמה הודעה שבה הבהירה כי היא "סבלה מפציעות ירי, כתוצאה מפשע שבוצע נגדי ונעשה עם הכוונה לפגוע בי פיזית".
בחודש שלאחר מכן, מייגן האשימה את טורי ליינז בתור האדם שירה בה, ואמרה שהיא לא הצהירה זאת מיד בשל חשש מהמשטרה, במיוחד לאור רצח ג'ורג' פלויד והמחאות שאירעו לאחר מכן.
היא חשפה מאוחר יותר שליינז והצוות שלו הציעו לה כסף בתמורה לשתיקה בעניין.
ב-25 בספטמבר 2020, ליינז הוציא את אלבום האולפן החמישי שלו, Daystar, בו הוא הכחיש שוב ושוב שירה בדי סטליון.
Daystar ספג ביקורות שליליות מטעם מבקרי המוזיקה, שרבים מהם סירבו לבקר אותו.
אנדרה ג'י מקומפלקס התייחס לאלבום כ"פרויקט בזוי מכדי להיות מוערך בכל קנה מידה מוזיקלי", בעוד כריס מרפי מ-Vulture פרסם מאמר בו נאמר, "בשביל [לזכות ב]אהבתו של אלוהים, אל תאזינו לאלבום של טורי ליינז".
הראפר ועמיתה של די סטליון, ריק רוס, פנה לרשתות החברתיות וביקר את ליינז בחריפות.
הוא הצהיר: "ככה אתה לא מתייחס להאשמות שאתה מתמודד מול האחות.
זו הייתה בחירה גרועה, אחי.
אתה לא מקבל כסף על החרא הזה".
ב-Highsnobiety הודיעו שהם מסרבים לשווק את ליינז בטענה שהוציא את "האלבום הרעיל ביותר של השנה".
אזורתאריך יציאהפורמטחברת תקליטיםמקורכלל העולם20 בנובמבר 2020הזרמת מוזיקה • הורדה דיגיטלית300 • 1051
Shirt (בעברית: חולצה) הוא שיר שהוקלט על ידי הזמרת-יוצרת האמריקאית סיזה.
השיר יצא לאור ב-28 באוקטובר 2022, על ידי חברות התקליטים RCA רקורדס וטופ דואוג אנטרטיינמנט, כסינגל מתוך האלבום .
סיזה פרסמה לראשונה קטע מהשיר בעמוד הטיקטוק שלה בדצמבר 2020. תוך חודש השיר הפך לוויראלי באפליקציה, מה שגרם לה להצטרף לטרנד ולפרסם את עצמה רוקדת לצליליו.
ב-28 בינואר, דיברה על כוונתה להוציא את השיר בהמשך שנת 2022. בהתבסס על המילים שלו, מעריצים וצופים התייחסו לשיר "Shirt" ו-"Bloodstain".
קטע ארוך מתוכו הושמע בקליפ של "Good Days", שיצא ב-4 במרץ 2021. ב-2 ביולי 2021, היא ביצעה קטע מהשיר כחלק מהופעה בשידור חי.
במהלך הופעה ב-Mad Cool ב-10 ביולי 2022, חשפה שהראפרית והזמרת האמריקאית דוג'ה קאט אמורה להשתתף ברמיקס של השיר.
ב-16 באוקטובר, כשהופיעה באוסטין סיטי לימיטס, אישרה סיזה שמועות שהשיר היה אמור לצאת ב-14 באוקטובר.
ההוצאה נדחתה עקב חוסר שביעות הרצון של סיזה מהווידאו קליפ.
ב-21 באוקטובר, השיר הוכנס בטעות לשירותי הסטרימינג והוסר באופן מיידי.
ב-14 באוקטובר, סיזה הצהירה שזה עתה מתבצעות עריכות אחרונות לווידאו קליפ הרשמי של "Shirt".
הזמרת פרסמה תצוגה מקדימה ברשתות החברתיות שלה ב-26 באוקטובר.
סיזה נראתה משוחחת עם גבר, בגילומו של לקית' סטנפילד.
הקליפ, בבימויו של דייב מאיירס, יצא לאור ב-28 באוקטובר.
כמו בסינגלים הקודמים שלה, הסוף כולל קטע של שיר אחר שעומד לצאת.
היא חשפה את השיר שנקרא "Blind" ברשתות החברתיות שלה.
+ תאריכי יציאות לאור ופורמטים עבור Shirtאזורתאריך יציאהפורמטחברת תקליטיםמקורכלל העולם28 באוקטובר 2022הזרמת מוזיקה • הורדה דיגיטליתRCA רקורדס • טופ דואוגארצות הברית8 בנובמבר 2022רדיו עירוני עכשוויRCA רקורדסרדיו עכשווי קצבי
"Shine" הוא שיר של יירס אנד יירס.
השיר יצא, על ידי חברת התקליטים פולידור רקורדס ואינטרסקופ רקורדס, ב-5 ביולי 2015, כסינגל השישי של אלבום האולפן הראשון של הלהקה, Communion.
השיר נכתב על ידי אולי אלכסנדר, אמרה טורקמן, מייקי גולדסוורת'י, מארק ראלף וגרג קורסטין, והופק על ידי אולי אלכסנדר ומארק ראלף.
נכון לינואר 2023, השיר הושמע למעלה מ-119 מיליון פעמים ביוטיוב, ולמעלה מ-160 מיליון פעמים בספוטיפיי.
אזורתוארמכירותאוסטרליה (ARIA)זהב35,000דנמרק (IFPI Danmark)זהב30,000גרמניה (BVMI)זהב200,000פולין (ZPAV)פלטינה20,000הממלכה המאוחדת (BPI)פלטינה600,000
שְׁה-יֵן וֵיישִׂינְג (בסינית:; בתרגום לעברית: לווין ניסוי) הוא שם שקיבלו לוויינים מתוצרת סין ששוגרו למטרות שונות.
הלוויין הראשון שוגר בשנת 2004 ושיגורים נמשכים עד היום.
השלטונות וכלי תקשורת רשמים של סין אינם מרחיבים על מטרות השיגורים.
הם מציינים שלוויינים מיועדים לניטור גידולים חקלאים וניטור סביבת כדור הארץ.
הלוויינים משוגרים למסלולים שונים ככל הנראה בהתאם למטרות השיגור הספציפי.
בניגוד ללוויינים מתוכנית Shijian שמיועדת לבדיקת שיפורים בטכנולוגיות קיימות, לווייני תוכנית Shiyan מיועדים לניסוי טכנולוגיות חדשות.
לוויין Shiyan 7 ששוגר בשנת 2021 צויד בזרוע רובוטי ומדחף לשינוי מסלול.
הוא ביצע תמרונים תוך התקרבות ללווייני Shijian 15 ו-Shijian 7. במהלך ההתקרבות הוא שחרר תת-לוויין.
20 ביוני 2023 Shiyan 25 מרכז שיגור הלוויינים טאיואןמסלול מסונכרן-שמש 25 בדצמבר 2023 Shiyan 24C-1Shiyan 24C-2Shiyan 24C-3 אסדה ימית?
11 במאי 2024 Shiyan 23מרכז שיגור הלוויינים ג'יוצ'ו'אן?
ניסוי טכנולוגיה 11 בנובמבר 2024 Shiyan 26AShiyan 26BShiyan 26C מרכז שיגור הלוויינים ג'יוצ'ו'אן?
Shopping.com הוא אתר השוואת מחירים בבעלות חברת eBay שמפעיל אתרים בארצות הברית, הממלכה המאוחדת, צרפת, גרמניה, פולין, ספרד, איטליה ואוסטריה.
Shopping.com הוקמה בישראל בשם דילטיים (DealTime.com) ומרכז הפיתוח של החברה ממשיך לפעול בנתניה.
החברה נוסדה בינואר 1998, תחילה בשם "פפריקום", על ידי ד"ר נחום שרפמן, ממייסדי חברת סיירן (במקור: קומטאץ'), ששימש כיושב ראש הדירקטוריון, ועל ידי אמיר אשכנזי, מעובדי קומטאץ' שהיה בעל הרעיון הטכנולוגי.
המודל העסקי המקורי של החברה היה פיתוח תוכנה שתעקוב לאורך זמן אחר שינויים במחיר מניות שהמשתמש מבקש לקנות, ותשלח הודעה למשתמש כאשר מחיר המניה הגיע למחיר מסוים.
השניים מימנו את תחילה את פיתוח המוצר בעצמם ואחר כך פנו לקרנות הון סיכון במטרה לגייס מימון נוסף.
מייקל אייזנברג מקרן הון הסיכון "יזראל סיד פרטנרס" (Israel Seed Partners) אהב את הרעיון, אך הציע שבמקום השוואת מחירי מניות התוכנה תשמש להשוואת מחירים של מוצרים, עם עליית המסחר האלקטרוני באינטרנט באותה עת.
לכן הוחלט לשנות את שם החברה ל-DealTime ולהתמקד בפתרון לצרכנים בארצות הברית, שם כבר החל לפרוח המסחר האלקטרוני.
החברה גייסה מיליון דולר מקרן "יזראל סיד פרטנרס", מימון שאפשר לחברה להקים אתר (ולא תוכנה להורדה למחשב) שהציע שירות המסייע למשתמש למצוא מוצרים ברחבי האינטרנט.
לאחר שהמשתמש מסר את סוג המוצר שהוא מחפש, את תקציב הרכישה ופרמטרים נוספים, השירות של דילטיים חיפש אחר המוצר המבוקש בפרסומים על מכירות פומביות, במבצעים של הרגע האחרון באתרים ואף מודעות פרסום בעיתונים אלקטרונים.
כאשר נמצא המוצר המבוקש, מודיע השירות למשתמש.
השירות ניתן חינם למשתמש הסופי והמודל העסקי של החברה התבסס על פרסום באתר שלה וכן על גביית עמלות מעסקאות עם סוחרים.
במרץ 1999 גייסה 3 מיליון דולר נוספים מקרנות הון הסיכון אודיון קפיטל, יזראל סיד פרטנרס וקרן יוניסייקל.
במהלך שיא בועת הדוט-קום דילטיים התרחבה במהירות, היא גייסה צוות של מנהלים בכירים, כולל מנכ"ל אמריקאי, דן ציפורן, שבתפקידו הקודם שימש סגן נשיא בחברת מאסטרקארד ומאות עובדים בישראל וארצות הברית.
ביוני 1999, גייסה 15 מיליון דולר לפי שווי של 60 מיליון דולר כמה חודשים אחר כך, בפברואר 2000, גייסה 50 מיליון דולר לפי שווי של 225 מיליון דולר.
בין המשקיעים באותה עת היו החברות אמריקה און ליין, טיים וורנר, בנק אוף אמריקה, קונצרן כלל ותאגיד המדיה הולינג'ר של איל העיתונות קונרד בלק.
ביוני 2000, הודיעה החברה על הסכם שותפות עם תאגיד המדיה הגרמני ברטלסמן, שכלל רכישה
של אתר בבעלותו בשם evenbetter.com והקמת חברת בת אירופאית משותפת.
עוד קודם הודיעה על תוכנית להקמת אתרים בגרמניה, צרפת ואיטליה.
בפברואר 2001 הודיעה על רכישה חברת Digital Jones, שפיתחה טכנולוגיה לביצוע קנייה מודרכת באינטרנט באמצעות "מוכרן וירטואלי" - טכנולוגיה שדילטיים החלה להשתמש בה בסוף שנת 2000.
בשלב הבא ביקשה החברה לגייס בנאסד"ק 50 מיליון דולר לפי שווי שוק של 400 מיליון דולר, אך בעקבות התפוצצת בועת הדוט-קום נאלצה לבטל את ההנפקה.
את שנת 2000 סיימה עם הכנסות של כ-6 מיליון דולר, רובן מפרסום באתר, אך ההפסד הנקי שלה היה כ-70.6 מיליון דולר, כולל הוצאות שיווק ומכירה בגובה 41.2 מיליון דולר.
כדי להמשיך לפעול הגיע החברה להסכם עם תאגיד ברטלסמן שבמקום להקים חברת בת אירופאית משותפות ישקיע התאגיד ישירות בדילטיים 35 מיליון דולר.
החברה ביצע שלושה סבבי פיטורים ב-2001 וב-2002 בהם מספר העובדים קוצץ בחצי לכ-150; האתרים שהקימה ביפן וגרמניה נסגרו בסוף 2001, ושירות Digital Jones שרכשה גם נסגר.
בנוסף, אחוז גדל והולך מהסוחרים המתפרסמים באתר נאלצו להתחיל לשלם עבור השירות; פרסום בכמה קטגוריות מוצרים רווחיות הפכו לשירות בתשלום בלבד.
בנוסף חתמה החברה על הסכם עם מנוע החיפוש אלטה ויסטה להחליף את מנוע החיפוש באתר המכירות שלו בטכנולוגיית השוואת המחירים של דילטיים.
אחר כך נחתם הסכם דומה עם מנוע החיפוש Ask Jeeves.
בשנת 2002, הושקה מערכת השוואת מחירים חדשה, שבה הסוחר שהציעה את המחיר הגבוה ביותר עבור פרסום, קיבל מיקום גבוה יותר בדף תוצאות השוואת המחירים המוגדרים כברירת מחדל (המשתמשים יכלו אחר כך למיין בעצמם מוצרים לפי מחיר או דירוג).
כל השינויים הללו אפשרו לחברה להפוך לרווחית לראשונה ב-2003.
באפריל 2003, DealTime רכשה את האתר Epinions.com, אתר בו משתמשים דירוגו מוצרים וסיפקו מידע על מחירים, ואיכות המוצרים.
בספטמבר 2003, האתרים הממוזגים הושקו מחדש תחת המותג Shopping.com, כתובת אינטרנט שנרכשה מחברת אלטה ויסטה.
השם החדש, כמו גם פרסום בטלוויזיה, פרסום באינטרנט עם שותפים כמו גוגל ופורטלים אחרים, אפשרו ל-Shopping.com להפוך לאתר המסחר האלקטרוני עם מספר המבקרים השלישי בגודלו בעולם, אחרי eBay ואמזון, במשך מספר חודשים במהלך 2004, ואחר כך היה מדורג בקביעות בין עשרת הראשונים.
החברה הונפקה לבסוף באוקטובר 2004, ונרכשה על ידי eBay ביוני 2005 תמורת 21 דולר למניה במזומן, בתמורה כוללת של כ-620 מיליון דולר.
מאז הפכה החברה לחטיבה חצי אוטונומית בתוך eBay ועדיין מפעילה את האתר www.shopping.com.
היא שילבה פונקציות של eBay, בהם מערכת התשלומים PayPal של eBay מערכת הפרסום של eBay.
בשנת 2005 החברה השיקה אתר בצרפת ואחר כך גם בגרמניה.
בהמשך נוספו אתרים גם באיטליה, ספרד פולין ואוסטריה.
באותה שנה גם הודיעה על תוכניות להרחבת מגוון המוצרים שניתנים להשוואה באתר שלה בארצות הברית, כולל תחום המשכנתאות והביטוח.
באפריל 2009 נהרג מייסד החברה נחום שרפמן, יחד עם אשתו נאוה, כשהמטוס הפרטי שלהם התרסק ביוון.
Shoot 'em up (שוט אם אפ) הוא תת-ז'אנר של משחקי פעולה בו השחקן צריך להילחם במספר רב של אויבים כאשר יורים עליהם וצריכים גם להתחמק מהקליעים שהם יורים לעברכם.
המשחקים בז'אנר מאופיינים לעיתים רבות במכניקה פשוטה, במשחק אינטנסיבי, וברמת קושי מאתגרת.
במשחקי Shoot 'em up השחקנים שולטים בדרך כלל בחללית, במטוסים או בכלי רכב אחרים, וחמושים בכלי נשק שונים כגון לייזרים, טילים ופצצות.
המטרה העיקרית לרוב היא לשרוד התקפות מצד המוני אויבים ובו זמנית לחסל כמה שיותר אויבים.
לעיתים רבות צריכים להתחמק מקליעים, לנווט בסביבות מורכבות, לשנן דפוסי התקפות של האויבים, ולהביס בוסים רבי עוצמה בסוף כל שלב.
משחקים מוקדמים בולטים בז'אנר כוללים את המשחק משנת 1962 ואת משחקי הארקייד "Space Invaders" שיצא ב-1978, ו-"Galaxian" שיצא ב-1979 ו-Asteroids שיצא ב-1979, אשר היו המשחקים שסיפקו את ההשראה הראשונית למשחקים בז'אנר.
לאורך שנות ה-80 וה-90, הז'אנר פרח וחלק מהמשחקים הבולטים ביותר בז'אנר באותה התקופה כללו את המשחקים Gradius (1985), R-Type (1987) ו-1942 (1984).
במהלך המאה ה-21 המשחקים בז'אנר התפתחו באופן מהותי כאשר המשחקים בז'אנר כוללים לרוב גרפיקה מרהיבה במיוחד, ואת האפשרות לקחת חלק במשחק מרובי משתתפים מקוון.
Short n' Sweet (בעברית: "קצר ומתוק") הוא אלבום האולפן השישי של הזמרת-יוצרת האמריקאית סברינה קרפנטר.
האלבום יצא לאור ב-23 באוגוסט 2024, תחת חברת התקליטים איילנד רקורדס.
האלבום מתאפיין בשילוב של מספר ז'אנרים מוזיקליים, ובראשם מוזיקת פופ.
המבקרים זיהו בו השפעות בולטות של קאנטרי פופ, R&B, דיסקו, סינת'-פופ ופולק-פופ.
חלק מהמבקרים תיארו את הסאונד ככזה המשלב בין "פופ טיקטוק" ל"יאכט רוק".
על הפקת האלבום הופקדו מספר מפיקים מרכזיים בתעשיית המוזיקה, בהם ג'וליאן בונטה, ג'ק אנטונוף, ג'ון ראיין ואיאן קירקפטריק.
קרפנטר הייתה שותפה לכתיבת כל שירי האלבום, יחד עם כותבים נוספים דוגמת איימי אלן.
האלבום זכה להצלחה מסחרית רחבה ודורג במקום הראשון במצעד הבילבורד 200 עם צאתו.
הישג בולט שנרשם עם יציאתו הוא דירוג שלושת הסינגלים הראשונים – "Espresso", "Please Please Please" ו-"Taste" – בחמישייה הפותחת במצעד הבילבורד הוט 100 באותו השבוע.
הישג זה הושווה לשיא שקבעו להקת הביטלס בשנת 1964. האלבום גם זכה בפרס גראמי לאלבום הפופ הווקאלי הטוב ביותר.
כתיבת האלבום התבצעה על רקע עלייתה המטאורית של קרפנטר למעמד של כוכבת פופ עולמית, תקופה שאותה חוותה תוך כדי שימוש כזמרת חימום בסיבוב ההופעות "The Eras Tour" של טיילור סוויפט.
קרפנטר תיארה את האלבום כ"כמוסת זמן" של תקופה ספציפית בחייה ואת תהליך הכתיבה כחוויה "טיפולית" שאפשרה לה לבטא את מחשבותיה באופן גלוי.
האלבום הוקלט וגובש במהלך שנת 2023 ותחילת שנת 2024. חלק מהשירים נכתבו בנסיבות ייחודיות; הלהיט "Espresso", למשל, נכתב בצרפת ביולי 2023, ב-Flow Studios מחוץ לפריז, במהלך הפסקה של עשרה ימים שלקחה קרפנטר מסיבוב ההופעות עם טיילור סוויפט.
קרפנטר ציינה כי השלימה את העבודה על האלבום כולו עוד לפני יציאת הסינגלים הראשונים מתוכו.
האלבום כולל שיתופי פעולה עם דמויות מפתח בתעשיית המוזיקה.
ג'ק אנטונוף הפיק כשליש משירי האלבום, בהם הלהיט "Please Please Please".
מפיקים מרכזיים נוספים באלבום הם ג'וליאן בונטה, ג'ון ראיין ואיאן קירקפטריק.
הכותבת איימי אלן הייתה שותפה מרכזית לכתיבת כל שירי האלבום.
כותבים נוספים כוללים את ג'וליה מייקלס וסטף ג'ונס.
בגרסת הדלוקס של האלבום נכלל שיתוף פעולה עם זמרת הקאנטרי דולי פרטון בגרסה מחודשת לשיר "Please Please Please".
בפברואר 2024, קרפנטר אישרה שהיא נמצאת בתהליך עבודה על אלבום חדש.
קרפנטר חשפה שהיא מרגישה חופשייה ונרגשת יותר לגבי תהליך הכתיבה שלה, תוך שהיא מתמקדת בכנות ואותנטיות במקום בגבולות ז'אנריים.
היא ציינה שגם באלבום הקודם שלה, Emails I Can't Send, היו ז'אנרים מגוונים, והיא מתכננת להמשיך בכיוון הזה.
קרפנטר דיברה על החשיבות של הקשבה לאינטואיציה שלה במהלך העבודה על האלבום הקודם, והבינה שעליה לעקוב אחרי דברים שמרגשים אותה, בין אם הם חיוביים או שליליים.
האלבום הגיע למקום ה-23 במצעד הבילבורד 200, שזהו מיקום השיא הגבוה ביותר של קרפנטר במצעד עד לנקודה זו.
קרפנטר הוכרזה כחלק מהפסטיבל האמריקאי פסטיבל קואצ'לה ב-16 בינואר 2024 לאחר שחשפה שיר חדש באמצעות שלטי חוצות, היא חשפה שהיא תוציא את השיר "Espresso" ב-11 באפריל, כ"שיר קטן" לפני הפסטיבל.
ב-3 ביוני 2024, הכריזה קרפנטר על יציאתו של אלבום האולפן השישי שלה Short n' Sweet, במקביל נחשפה עטיפתו.
האלבום כולל 12 שירים ואורך כולל של 36 דקות.
שם האלבום מהווה כפל לשון המתייחס הן לגובהה של קרפנטר (5 רגל) והן לאורכו הקצר יחסית של האלבום.
קרפנטר הסבירה מאוחר יותר כי היא קראה לאלבום Short n' Sweet בגלל מערכות יחסים קצרות שהשפיעו עליה באופן משמעותי, ולא בהכרח בגלל שהיא נמוכה.
האלבום מתמקד ברובו בחוויות של אהבה, פרידות ומערכות יחסים לא מוגדרות.
קרפנטר משתמשת בשיריה כדי לתאר את התסכול הנובע מהתנהגות של בני זוג מאכזבים, חוסר תקשורת והשפלה.
השירים נעים בין הבעת ביטחון עצמי מופרז לבין חשיפת פגיעות וחרדה פנימית במערכות יחסים.
נושא בולט נוסף באלבום הוא הגישה החופשית והישירה של קרפנטר כלפי המיניות שלה.
המבקרים ציינו כי הכתיבה באלבום היא "חסרת בושה" ובוטה, וכוללת רמיזות מיניות רבות והומור ישיר על תשוקה.
קונספט מרכזי נוסף באלבום הוא הניגוד בין המעטפת המוזיקלית ה"מתוקה" והקלילה לבין התוכן המילולי המריר או הבוטה.
האלבום מתאפיין במגוון סגנונות מוזיקליים רחב, המשלב פופ מודרני עם השפעות רטרו מובהקות של שנות ה-70 וה-80. האלבום עושה שימוש נרחב במוזיקת דאנס-פופ ונו-דיסקו.
חלק ניכר מהאלבום פונה גם לסאונד של קאנטרי-פופ ופולק, המושפע מאמניות כמו דולי פרטון וקייסי מאסגרייבס.
קיימת נוכחות של R&B בסגנון שנות ה-90 וסינת'-פופ משנות ה-80, הכולל שימוש בסינתיסייזרים "חלליים" וארפג'ו.
האלבום עושה שימוש נרחב בגיטרות אקוסטיות המלוות את הבלדות והשירים האישיים יותר.
לצדן, מופיעות גיטרות חשמליות בעלות סאונד "מלוטש" וסולואים המזכירים סרטי התבגרות משנות ה-80. כלי מיתר נוסף שמופיע באלבום הוא הבנג'ו.
ההפקה כוללת שימוש במחיאות כפיים, תופים בסגנון שנות ה-80, ואפקטים מיוחדים על כלי הקשה כמו קאובל או תיבה סינית .
האלבום משלב סינתיסייזרים מגוונים, החל מסינת'-בס ועד לסינתיסייזרים בסגנון "ניו-וייב" מודרני.
קרפנטר משתמשת בטכניקה של "דיבור-שירה" – שירת חצי שורה ואז מעבר לדיבור מתנשא או אירוני.
קולה מתואר כבעל אופי אקספרסיבי, עדין ולעיתים לחישתי.
היא משלבת ריצות קוליות ייחודיות, הכוללות לעיתים מעברים המזכירים יודל או סגנון קאנטרי קלאסי.
העיבודים הקוליים כוללים לעיתים שכבות רבות של קולות רקע והרמוניות המעניקות נפח לסאונד.
עטיפת האלבום עוצבה על ידי קרפנטר עצמה, בשיתוף פעולה עם אחותה, שרה קרפנטר, דאנה גוטליב וצ'ייס שוברידג'.
העטיפה והאריזה של האלבום עוצבו בסגנון רטרו, השואב השראה מ"זוהר הוליוודי ישן" ומדמויות איקוניות כמו מרילין מונרו.
קרפנטר ציינה כי האסתטיקה הוויזואלית של האלבום מושפעת מהמראות של שנות ה-60 וה-90, אותם הגדירה כ"פלרטטניים וכיפיים".
במהלך קידום האלבום, בלט המוטיב של סימני נשיקה, שהופיעו הן בצילומי האלבום והן באירועי האזנה למעריצים.
האלבום לווה באסטרטגיית שיווק ענפה שכללה שחרור סינגלים מצליחים, סיבוב הופעות עולמי והפצת מהדורות מיוחדות.
טרם יציאת האלבום ב-23 באוגוסט 2024, שוחררו שני סינגלים שהפכו ללהיטים עולמיים: "Espresso" שוחרר ב-11 באפריל 2024. השיר זכה להצלחה כבירה, הגיע למקום הראשון במצעדים בבריטניה וצבר למעלה ממיליארד השמעות בסטרימינג.
"Please Please Please" שוחרר ב-7 ביוני 2024. השיר הפך לסינגל הראשון של קרפנטר שהגיע למקום הראשון במצעד הבילבורד הוט 100. עם יציאת האלבום, שוחרר הסינגל השלישי "Taste" באוגוסט 2024 לצד וידאו קליפ בהשתתפות השחקנית ג'נה אורטגה.
השיר דורג בחמישייה הפותחת של מצעד הבילבורד לצד שני הסינגלים הקודמים באותו השבוע.
לקידום האלבום יצאה קרפנטר לסיבוב הופעות עולמי בשם Short n' Sweet Tour.
סיבוב ההופעות כלל עשרות מופעים שנמכרו מראש, כולל הופעות באולמות מרכזיים כמו המדיסון סקוור גארדן וסיבוב הופעות בינלאומי.
הבמה עוצבה כ"בית בובות ענק" הכולל פסנתר, אח, חדר שינה וגרם מדרגות ארוך, המעניק תחושה של פנטהאוז ניו יורקי.
המופע שילב קטעי ריקוד קבוצתיים עם בלדות אינטימיות.
ניתן לרכוש את האלבום בגרסאות תקליט, תקליטור וקלטת שמע, ויש ארבע גרסאות שונות של תקליטים, כולל גרסה בצבע כחול וגרסת תמונה של קרפנטר עם שמלה ורודה ונשיקות ליפסטיק על הגב.
הגרסה הבלעדית של טארגט כוללת ויניל במהדורה מוגבלת בצבע ורוד מסטיק עם פוסטר אספנות הנכלל באריזה.
קרפנטר עיצבה את עטיפת הויניל בהשראת סגנון רטרו יחד עם אחותה שרה, דנה גוטליב וצ'ייס שוברידג'.
קיימת רצועת בונוס בשם "Needless to Say" בגרסת הוויניל הלבן של האלבום.
הרצועה וגרסת הדמו של השיר "Taste" היו זמינות להורדה בחנות האינטרנטית של קרפנטר לזמן מוגבל.
ב-30 באוגוסט 2024 קרפנטר הוציאה רצועת בונוס להורדה בלבד בשם "Busy Woman" מתוך האלבום.
קרפנטר הודיעה על השקת השיר בפוסט ברשתות החברתיות, בו הביעה צער על כך שלא הצליחה לכלול את השיר באלבום המקורי והודתה למעריצים על תמיכתם.
בפברואר 2025, קרפנטר צפויה להוציא מהדורה מורחבת של האלבום.
בנוסף פורסם כי קרפנטר משתפת פעולה עם דולי פרטון בגרסה מחודשת לשיר "Please Please Please".
קבלת האלבום אופיינה בעיקרה בתגובות מעורבות מצד מבקרי המוזיקה, שנעו בין שבחים על השנינות והתחכום של קרפנטר לבין ביקורת על חוסר עקביות מוזיקלית.
למרות חילוקי הדעות המקצועיים, האלבום נתפס כנקודת המפנה המכריעה בקריירה של קרפנטר, שהפכה ממנה כוכבת ילדים לשעבר לסופרסטארית בקנה מידה עולמי.
עם צאתו של האלבום באוגוסט 2024, המבקרים הציגו קשת רחבה של דעות.
מבקרים רבים שיבחו את הטון ה"ערמומי וחסר הרחמים" של קרפנטר ואת יכולתה לשלב הומור בוטה עם פגיעות.
מגזין רולינג סטון הגדיר את האלבום כ"אלבום ההכתרה" שלה, ושיבח את היכולת להפוך "תאונות דרכים רומנטיות" לפופ מבריק.
אתר פיצ'פורק העניק לאלבום ציון גבוה של 8.0, ותיאר אותו כפופ "צ'יקי, חכם ומבוצע ללא מאמץ".
חלק מהמבקרים טענו כי האלבום אינו עומד בציפיות הגבוהות שיצרו הסינגלים "Espresso" ו-"Please Please Please".
אתר Sputnikmusic העניק לאלבום ציון נמוך של 2.0, וכינה אותו "בינוני להפליא" וחסר הוקים מחוץ לסינגלים המובילים.
היו שציינו כי האלבום נשען יתר על המידה על סגנונות של אמניות אחרות כמו אריאנה גרנדה או קייסי מאסגרייבס, מה שגרם לו להרגיש לעיתים "חסר זהות" או "נגזרתי".
למרות היותו אלבום מודרני, האלבום תפס מקום משמעותי בהיסטוריה המודרנית של הפופ.
האלבום נתפס כפרויקט ש"חתם את הגעתה" של קרפנטר לצמרת עולם הפופ.
הוא הושווה לאלבומי פריצה של אמניות ותיקות כמו מדונה בתקופת הקאנטרי-דיסקו שלה.
קרפנטר הפכה לאמן הראשון מאז הביטלס ב-1964 שהכניס את שלושת הסינגלים הראשונים מהאלבום לחמישייה הפותחת של מצעד הבילבורד הוט 100 באותו שבוע.
הצלחה זו תוארה כ"הכתרה רשמית" של קרפנטר.
קרפנטר עצמה הגדירה את האלבום כ"קפסולת זמן" של תקופה מסוימת בחייה, המייצגת את המעבר לבגרות מלאה ושליטה יצירתית.
המבקרים ציינו כי האלבום הגדיר את הקיץ של 2024 והחזיר את ה"כיף" וה"שטותיות" למוזיקת הפופ המיינסטרימית.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2024 ו-2025. בפרט, מגזין לוס אנג'לס טיימס הכליל את האלבום במקום הראשון ברשימתם.
גם השירים מתוך האלבום (כולל המהדורה המחודשת) הצליחו להתברג ברשימות סוף-שנה של ארגונים ומגזיני תרבות רבים; "Bad Reviews" (מקום 42 ב-The Forty-Five).
|+מקבץ רשימות של גופים אשר דירגו את האלבום Short n''' Sweet!שם הארגון
|האלבומים הטובים ביותר לשנת 2024
|10 האלבומים הטובים ביותר לשנת 2024
|50 האלבומים הטובים ביותר לשנת 2024
|האלבומים הטובים ביותר לשנת 2024 (בחירתה של תניה גרסיה)
|האלבומים הטובים ביותר לשנת 2024 (בחירתו של סטיבן ג'יי הורוביץ)
|25 האלבומים הטובים ביותר לשנת 2024
|20 האלבומים הטובים ביותר לשנת 2024
|האלבומים הטובים ביותר לשנת 2024 (בחירתו של ג'ון קראמניקה)
|האלבומים הטובים ביותר לשנת 2024 (בחירתו של דן דלוקה)
|10 האלבומים המובילים לשנת 2024
|100 האלבומים הטובים ביותר לשנת 2024
|20 האלבומים המובילים לשנת 2024: (בחירתו של רוב שפילד)
!Business Insider|האלבומים הטובים ביותר לשנת 2024
!Chorus.fm|30 האלבומים המובילים לשנת 2024
!Consequence|50 האלבומים הטובים ביותר של 2024
!Dork|אלבומי השנה של Dork לשנת 2024
!EARMILK|50 האלבומים הטובים ביותר של 2024
!|50 האלבומים הטובים ביותר לשנת 2024
!The Forty-Five|האלבומים הטובים ביותר לשנת 2024
!NME|50 האלבומים הטובים ביותר לשנת 2024
!The Ringer|30 האלבומים הטובים ביותר לשנת 2024
!Stereogum|50 האלבומים הטובים ביותר של 2024
!Uproxx|האלבומים הטובים ביותר לשנת 2024
בארצות הברית, קרפנטר הגיעה לראשונה למקום הראשון במצעד הבילבורד 200 עם האלבום, והוא שהה שם ארבעה שבועות לא רצופים.
עם צאתו, האלבום צבר 362,000 יחידות שקולות לאלבום, מה שהפך אותו לאלבום השלישי מבחינת שבוע בכורה לשנת 2024. זהו האלבום הראשון של קרפנטר שהגיע לעשירייה הפותחת במצעד.
הסינגלים "Espresso" ו-"Please Please Please" הגיעו למקומות השלישי והראשון במצעד בילבורד הוט 100 בהתאמה.
קרפנטר היא אמן הסולו הראשון בהיסטוריה שהכניס את שלושת הלהיטים הראשונים שלה שהגיעו לחמישייה הפותחת במצעד ההוט 100 במקביל.
הפעם הקודמת שאמן הצליח בכך הייתה להקת הביטלס ב-1964. עם פרסום המצעד, טראוויס סקוט ואנשיו טענו שהאלבום המוביל במצעד האמריקאי אינו Short n' Sweet של קרפנטר, אלא Days Before Rodeo של סקוט.
בשבוע השני שלו, האלבום צבר 159,000 יחידות שקולות לאלבום בארצות הברית, ירידה של 56% משבוע הבכורה ונשאר בראש מצעד הבילבורד 200. מדובר בסכום משמעותי לשבוע שני, כאשר רק שלושה אלבומים נוספים ב-12 החודשים האחרונים הצליחו להשיג מספרים גדולים יותר בשבוע השני שלהם.
האלבום חזר למקום הראשון במצעד בתאריך 12 באוקטובר 2024, לאחר שעלה מהמקום השלישי.
עם צאת האלבום, קרפנטר השיגה את ההישג הראשון שלה במצעדים בבריטניה עם האלבום שהגיע למקום הראשון במצעד האלבומים הבריטי.
הסינגל "Taste" של קרפנטר הגיע למקום הראשון במצעד הסינגלים הבריטי.
בנוסף, היא החזיקה בשלושת המקומות הראשונים במצעד הסינגלים עם השירים "Taste", "Please Please Please" ו-"Espresso".
קרפנטר היא הזמרת הראשונה והשלישית בסך הכל שהשיגה בו-זמנית את המקום הראשון במצעד האלבומים והסינגלים בבריטניה, וגם החזיקה בשלושת המקומות הראשונים במצעד הסינגלים.
האלבום נמכר ב-89,000 עותקים בשבוע הראשון לצאתו בבריטניה, מה שהופך אותו לאלבום עם מכירות השבוע הראשון השניות בגובהן לשנת 2024, אחרי האלבום של טיילור סוויפט The Tortured Poets Department''.
קרפנטר הגיעה גם למקום הראשון במצעדי האלבומים באוסטרליה, והשיגה את שלושת המקומות הראשונים במצעד הסינגלים של אוסטרליה.
האלבום היה לאלבום הנשי השלישי המושמע ביותר בשנת 2024 ברשת הזרמת המדיה ספוטיפיי.
פרסשנהקטגוריהתוצאהמקורפרס גראמי26 בינואר 2025אלבום השנהאלבום הפופ הווקאלי הטוב ביותרהאלבום המעובד הטוב ביותר, לא קלאסיפרס המוזיקה האמריקאית26 במאי 2025אלבום השנהאלבום פופ אהובפרס בחירת הילדים של ניקלודיאון21 ביוני 2025אלבום מועדףפרס הווידאו קליפים של MTV6 בספטמבר 2025האלבום הטוב ביותרפרס המוזיקה של ARIA19 בנובמבר 2025האמן הבינלאומי הטוב ביותר
+ תאריכי יציאות לאור ופורמטים עבור Short n' Sweetמדינהתאריךפורמטחברת תקליטיםמקורכלל העולם23 באוגוסט 2024הורדה דיגיטלית • הזרמת מוזיקה • תקליטור • תקליט • קלטת שמעאיילנד רקורדס
Short n' Sweet Tour הוא סיבוב ההופעות החמישי והראשון באולמות גדולים של הזמרת והשחקנית האמריקאית סברינה קרפנטר.
סיבוב ההופעות התחיל ב-23 בספטמבר 2024 בקולומבוס, אוהיו, ארצות הברית, הסתיים ב-23 בנובמבר 2025 בלוס אנג'לס, קליפורניה, ארצות הברית וכלל 72 הופעות.
סיבוב ההופעות נועד לקדם את אלבום האולפן השישי של קרפנטר, Short n' Sweet, שיצא לאור ב-23 באוגוסט 2024. סיבוב ההופעות מציג את השירים מהאלבום, לצד להיטים קודמים, ומדגיש את התפתחותה האמנותית של קרפנטר.
ההופעות כוללות עיצוב במה מרשים, תלבושות ייחודיות וביצועים חיים המשלבים כוריאוגרפיה ואינטראקציה עם הקהל.
הסיבוב זכה לביקורות חיוביות על האנרגיה והמקצועיות של קרפנטר.
סיבוב הופעות המשיך בסוף 2025 להופעות נוספות בארצות הברית כדי לקדם את אלבום האולפן השביעי של קרפנטר, Man's Best Friend, שיצא לאור ב-29 באוגוסט 2025.
קרפנטר התפרסמה לראשונה בתפקידה בסדרת הטלוויזיה של ערוץ דיסני "העולם של ריילי" (2014–2017).
לאחר מכן, חתמה על חוזה עם חברת התקליטים הוליווד רקורדס והוציאה מספר אלבומים, ביניהם Eyes Wide Open (2015), Evolution (2016), "Singular: Act I" (2018) ו-"Singular: Act II" (2019).
בשנת 2021 עברה לחברת איילנד רקורדס והוציאה את האלבום Emails I Can't Send (2022), שהציג סגנון בוגר ואישי יותר.
האלבום Short n' Sweet, ממשיך את ההתפתחות המוזיקלית שלה ומשלב אלמנטים של פופ, R&B ודאנס.
השיר "Please Please Please" מתוך האלבום הגיע למקום הראשון במצעד הבילבורד הוט 100, והשיר "Espresso" הגיע למקום השלישי, הישג שהפך את לקרפנטר לזמרת הראשונה עם שני שירים בעשירייה הפותחת בו-זמנית, מבלי שהיו לה להיטים קודמים במצעד זה.
חצי מהאלבום הופק על ידי ג'ק אנטונוף, עם שיתוף פעולה נוסף עם ג'וליאן בונטה.
מכירת הכרטיסים הכללית לסיבוב ההופעות החלה ב-26 ביולי 2024, כשקדמו לכך מכירות מוקדמות ב-23 וב-24 ביולי עבור לקוחות Priority וכאלו שהזמינו את האלבום מראש.
מכירת הכרטיסים מתבצעת דרך אתרים כמו טיקטמאסטר.
המחירים נעים בין 58 אירו לכרטיסים הזולים ביותר, אך בעקבות ביקוש גבוה חלק מהכרטיסים נמכרים גם ב-200 אירו ומעלה.
התעוררה ביקורת ברשתות החברתיות על מחירי הכרטיסים הגבוהים, במיוחד לאחר שמכירות מוקדמות כללו כרטיסים שהגיעו למחירים גבוהים מאוד, מה שגרם לאכזבה בקרב חלק מהמעריצים.
קיימות חבילות VIP הזמינות עבור הופעות בבירמינגהם, לונדון ומנצ'סטר הכוללות כניסה נפרדת, מושבים פרימיום, גישה לטרקלין פרטי, שירותים פרטיים וחדרי שמירת חפצים.
סיבוב ההופעות מתאפיין בהפקה מרשימה הכוללת עיצוב במה, תלבושות, וידאו ומולטימדיה, עם מעורבות של אנשי מקצוע מובילים בתחומם.
ההופעה עוצבה כ"בית משחקים" של קרפנטר בהשראת תוכניות טלוויזיה משנות ה-70, עם דגש על פנטזיה, פלרטטנות ורטרו.
הבמה כוללת רהיטים בצורת לב, אזורי ישיבה, מראות ואסלה מעוצבים בצורת לב, גרם מדרגות כפול, אח בסגנון אמצע המאה ה-20 ומיטה עגולה.
פלטפורמה בצורת לב אפשרה לקרפנטר להתרומם מעל הקהל בזמן ביצוע השיר "Juno".
העיצוב כלל אביזרי מצלמות טלוויזיה בסגנון וינטג', כדי לתת תחושת שידור טלוויזיוני בשם "Short n' Sweet TV".
התלבושות עוצבו על ידי הסטייליסט ג'ארד אלנר כדי לשקף את האישיות הנשית והפלרטטנית של קרפנטר, תוך שימוש בבגדים נועזים וחשופים.
התלבושות כוללות עיצובים מותאמים אישית של ויקטוריה'ס סיקרט, Patou, ו-Ludovic de Saint Sernin.
המופע מחולק לשלושה חלקים, כשבכל חלק קרפנטר לבושה בתלבושת אחרת, כשכולן מדגישות נשיות משוחררת, עם שילוב של תחרה, קריסטלים, ואלמנטים של רטרו.
כל תלבושת מותאמת במיוחד כדי לתמוך במופע, בהתאם לכל אחד מהחלקים:
חלק ראשון: The Short n' Sweet Show – קרפנטר לובשת סדרת בגד גוף עם מחוך מונוכרומי בעיצוב של ויקטוריה'ס סיקרט, בצבעים כמו צהוב, ורוד, תכלת ואדום עז.
כל בגד גוף מלווה בחגורות ביריות מותאמות וגרביונים מותאמים בעיצוב מותאם מאת Phantasy, עם ביטויים שובבים בהשראת שיריה של קרפנטר.
הקורסטים כוללים נשיקות משובצות באבני חן באזור המותן.
קרפנטר שילבה ביטויים פרובוקטיביים בשיר "Bed Chem", שכללו סצנה שבה גבר מצוות ההפקה נכנס עם מצלמת וידאו והאורות כבים בהדרגה כשהיא מסירה את בגדיה מאחורי וילון שקוף.
חלק שני: Sabrina After Dark – בגד גוף ארוך עם תחרה שחורה מאת Patou, עם כפפות תחרה שמגיעות עד לאמה ונעלי מרי ג'יין עם קריסטלים.
קרפנטר משנה את צבע הסרט שמצורף לשרשרת הבגד וגם מוסיפה נוצות צבעוניות בהתאם לשירים באקט זה.
בחלק זה קרפנטר מתחילה את הופעתה עם השיר "Feather".
במהלך השיר "Opposite", קרפנטר מבצעת את השיר מול מראה בצורת לב ששימשה גם כמצלמה.
במהלך חלק זה קרפנטר כללה קטע הומוריסטי בו היא "עוצרת" אורחים על כך שהם "לוהטים מדי", תוך חלוקת אזיקים ורודים לחלק מהאורחים.
בין העצורים היו גם כמה סלבריטאים, בהם מילי בובי בראון, מרסלו הרננדז (בתפקיד דומינגו מ-SNL), וג'ק אנטונוף ומרגרט קוואלי.
חלק שלישי: Don't Touch That Dial!: בחלק זה קרפנטר לובשת סט של חולצה וחצאית מותאמים אישית בעיצוב Ludovic de Saint Sernin, עם קריסטלים של סברובסקי.
התלבושת מגיעה בגוונים של ורוד, שחור, כחול ואדום, כשקווי העיצוב הלבנים נשארים עקביים.
היא לובשת מגפיים מוגבהות עם קריסטלים וחתכים בצורת לב מהמותג Naked Wolfe, המשלימות את המראה הנוצץ.
בחלק זה קרפנטר מתחילה את הופעתה עם השיר "Dumb & Poetic".
הכוריאוגרפית של המופע היא ז'סמין באדי שעבדה בעבר עם זמרות כמו טייט מקריי, ריהאנה וביונסה.
הסיבוב כולל הופעות בארצות הברית, קנדה, בריטניה ואירופה.
לג ההופעות באמריקה הצפונית מתחיל ב-23 בספטמבר 2024 בקולומבוס, אוהיו ומסתיים ב-15 בנובמבר 2024 בלוס אנג'לס, ארצות הברית.
לג ההופעות בבריטניה ואירופה מתחיל ב-3 במרץ 2025 בדבלין, אירלנד ומסתיים ב-23 במרץ 2025 באמסטרדם, הולנד.
ב-25 בספטמבר, הוכרזו הופעות נוספות בעקבות ביקוש גבוה.
ב-27 בפברואר 2025 הוכרזו 12 הופעות נוספות בארצות הברית.
ביום שלאחר מכן הוכרזו 5 הופעות נוספות בלוס אנג'לס ובניו יורק.
אמארי, גריף ודקלן מקנה מלווים אותה בהופעות בצפון אמריקה כמופע חימום, ואילו רייצ'ל צ'ינורירי בהופעות בבריטניה ובאירופה.
קרפנטר מבצעת 21 שירים במופע, שנמשך כשעה וחצי.
בסיבוב זה, קרפנטר בחרה שלא לכלול שירים מארבעת האלבומים הראשונים שלה, כמו "Eyes Wide Open" ו-"Evolution", משום שהיא חשה שהשתנתה מאז ושהיא נפרדה מהחומרים המוקדמים שלה.
רשימת השירים הקבועה בהופעה היא:
שירים חדשים או גרסאות מיוחדות
בערב מיוחד לכבוד ליל כל הקדושים (30 באוקטובר), היא ביצעה את "Hopelessly Devoted to You" מאת אוליביה ניוטון-ג'ון בזמן שהייתה מחופשת לסנדי מהסרט "גריז".
במהלך ההופעה בלוס אנג'לס ב-15 בנובמבר 2024, הצטרפה אל קרפנטר הזמרת כריסטינה אגילרה להופעת אורח מפתיעה.
השתיים ביצעו יחד שני להיטים קלאסיים של אגילרה: "Ain't No Other Man" ו-"What a Girl Wants".
אגילרה הופיעה על הבמה לאחר שקרפנטר שיחקה "סובב את הבקבוק" עם רקדניה והכריזה על אגילרה כ"זוכה".
בביקורת שפורסמה בעיתון ה"שיקגו טריביון", המבקר ציין שההופעה של קרפנטר משקפת אמנית שנמצאת בתהליך מציאת זהותה האמנותית ומדגיש את השאלה אם תוכל להתגבר על "כאבי הגדילה" ולהתייצב כאמנית מובילה ומובחנת.
כל 33 ההופעות שלה בארצות הברית נמכרו מראש, כולל הופעות באצטדיונים מרכזיים כמו מדיסון סקוור גארדן בניו יורק וקריפטו.
בחודש הראשון של סיבוב ההופעות, קרפנטר רשמה 35,814 מצביעים חדשים לקראת הבחירות לנשיאות ארצות הברית 2024 במסגרת שיתוף פעולה עם HeadCount, ארגון הפועל לעידוד רישום מצביעים צעירים.
שיתוף הפעולה עם קרפנטר כלל פעילויות קידום באולמות ההופעות, תצוגות ווידאו והגרלות.
קרפנטר הצליחה לעודד 263,087 אנשים נוספים לבדוק את סטטוס הרישום שלהם ולהתעדכן במיקומי הקלפיות.
בנוסף, נערכה תחרות שבה זכו מעריצים בכרטיסים להופעות על ידי בדיקת סטטוס הרישום שלהם.
הזוכים טסו להופעה בסן פרנסיסקו ב-9 בנובמבר, כולל כל ההוצאות.
הארגון הכריז כי קרפנטר רשמה את כמות המצביעים הגבוהה ביותר מבין האמנים שעובדים עם הארגון ב-2024. במופע שהתקיים בסיאטל, יום לאחר הבחירות לנשיאות בהן סגן הנשיאה קמלה האריס הפסידה לנשיא לשעבר דונלד טראמפ, קרפנטר ניסתה להרגיע את הקהל ואמרה: "אני מקווה שנוכל להיות רגע של שלווה עבורכם, רגע של ביטחון."
Showbiz הוא אלבום הבכורה של להקת הרוק הבריטית מיוז.
האלבום יצא לאור בשנת 1999 על ידי חברת ההקלטות "מאשרום רקורדס".
האלבום הופק על ידי ג'ון לקי באולפני סאומיל בקורנוול שבאנגליה.
חלק משירי האלבום עוסקים בהעמדת פנים של אדם בעסקי השעשועים (Showbiz=Show Business) שמתחבא מדי יום מאחורי דמות שיצר בשביל הציבור.
אלבום זה זכה למעמד של אלבום פלטינה בבריטניה.
תאריכי יציאה לאור במדינות שונות
מדינה תאריך שחרור חברת תקליטים פורמט צרפת 9 בספטמבר 1999 מאבריק רקורדס (Maverick Records), נאיב (Naive) CD ארצות הברית 28 בספטמבר 1999 מאבריק רקורדס (Maverick Records), טייסט מדיה (Taste Media) CD בריטניה 4 באוקטובר 1999 מאשרום רקורדס (Mushroom Records), טייסט מדיה (Taste Media)
LP, CD אוסטרליה 9 במרץ 2000 מאשרום רקורדס (Mushroom Records) CD יפן 2 באוגוסט 2006 (שחרור מחדש) טייסט מדיה (Taste Media) CD
"Shut Up and Drive" (בעברית: "תשתוק ותנהג") הוא שיר של הזמרת הברבדית ריהאנה מאלבום האולפן השלישי שלה, Good Girl Gone Bad.
ב-12 ביוני 2007, השיר יצא כסינגל השני מהאלבום ונשלח לתחנות הרדיו ברחבי העולם.
השיר נכתב על ידי ברנרד סאמנר, פיטר הוק, סטיבן מוריס, ג'יליאן גילברט, קארל סטורקן ואוון רוג'רס והופק על ידי השניים האחרונים.
"Shut Up and Drive" הוא שיר גל חדש שמכיל השפעות של מוזיקה משנות ה-70 וה-80 ומכיל אזכורים למכוניות וחלקים של מכוניות כמו קדילק.
השיר יצא לאור לרדיו ארצות הברית ב-12 ביוני 2007 וב-27 באוגוסט הופץ בעותק פיזי בבריטניה.
השיר קיבל ביקורות מעורבות ממבקרי המוזיקה אשר כינו אותו "טיפשי".
השיר זכה להצלחה כאשר הגיע למקום ה-15 בארצות הברית ולמקום הראשון במצעד שירי הדאנס של ארצות הברית.
בבריטניה, השיר הגיע למקום ה-5 והפך לשיר החמישי שלה לעשות זאת.
בנוסף השיר הגיע לעשירייה הפותחת גם באוסטרליה, קנדה, גרמניה ואיטליה.
הקליפ לשיר בוים על ידי אנתוני מנדלר וצולם בפראג שבצ'כיה.
ריהאנה ביצעה את השיר במהלך שלושת סיבובי ההופעות הבין לאומיים הראשונים שלה.
אל המברגר הקליט את השיר בסאן וואץ', סנט ג'יימס, ברבדוס ובאולפני הקלטות לופט בברונקסוויל, ניו יורק.
המברגר שימש גם כמהנדס מיקסינג של השיר באולפני הקלטה לופט, יחד עם העוזר שלו רוי מתיוס.
סטורקן סיפק את כל המכשירים לכך בזמן שריהאנה ורוג'רס שרו את שירת הרקע.
מנהל ההפקה של השיר היה רוב הסלדן עם כריסטי מורן ששימשה כעוזרת הפקה.
השיר יצא לאור כסינגל השני מהאלבום וב-22 במאי 2007 הוא הופיע באתר הרשמי של ריהאנה.
הוא נשלח לרדיו העכשווי בארצות הברית חודש לאחר מכן ושבוע לאחר מכן נשלח גם לרדיו הקצבי.
בבריטניה הוא יצא לאור ב-27 באוגוסט 2007 בתור עותק פיזי.
השיר מכיל השפעות של שנות ה-70 וה-80 ומסמפל את השיר "Blue Monday" של הלהקה ניו אורדר.
השיר נפתח בקטע גיטרה סגנון של פופ-רוק והוא נכתב בסולם E Major והוא מוגדר כשיר עם קצב מתון עד מהיר.
קולה של ריהאנה משתרע מתווים נמוכים (F#3) לתווים גבוהים (B4) והוא עוקב אחרי האקורד E5–B5–C♯5–F♯5–B5–C♯5. מבחינה לירית השיר הוא שיר בעל אופן מיני אשר מכיל מטאפורות מעולם הרכב ואזכורים לסוגים שונים של כלי רכב כמו קדילק.
בארצות הברית הוא הגיע בשיאו למקום ה-15 לאחר מספר שבועות ולמקום הראשון במצעד שירי הדאנס במדינה ובכך הפך לשיר השישי של ריהאנה לעשות זאת.
במצעד שירי הפופ האמריקאי הוא הצליח להגיע למקום ה-1 ובכך הפך לשיר השביעי שלה שמגיע לעשרים העליונים במצעד זה.
השיר הצליח בסופו של דבר להגיע למעמד פלטינה בארצות הברית.
בקנדה השיר הגיע בשיאו למקום ה-5 לאחר שבעה שבועות ובכך הפך לשיר החמישי של ריהאנה שמגיע לחמישייה הפותחת במדינה.
בסך הכל השיר שהה 31 שבועות במצעד ובך הפך לשיר השישי שלה ששהה הכי הרבה זמן במצעד.
סך הכל מכירותיו מסתכמות ב-230 אלף עותקים בבריטניה.
גם באירופה השיר זכה להצלחה כאשר הגיע למקום ה-16 במצעד השירים האירופי.
הוא הגיע לעשירייה הפותחת ב-8 מדינות ביניהן הונגריה, אירלנד וגרמניה.
בשווייץ הוא הגיע למקום ה-14 אך בשוודיה למקום ה-31 בלבד.
באוסטרליה השיר הגיע למקום הרביעי ובכך הפך לשיר השני מהאלבום להגיע לחמישייה הפותחת במדינה ובסופו של דבר הגיע למעמד זהב במדינה.
בניו זילנד השיר הגיע בשיאו למקום ה-12 ונשאר 13 שבועות במצעד.
נכון להיום מכירותיו של השיר מסתכמות בכ-3.5 מיליון עותקים.
הקליפ לשיר צולם במגרש גרוטאות מאולתר בצ'כיה.
הבמאי של הקליפ הוא אנטוני מנדלר, שעבד בעבר עם ריהאנה וביים עבורה קליפים כמו "Unfaithful" ו-"We Ride".
הקליפ יצא ב-25 ביוני 2007 בחנות ה-iTunes של ארצות הברית.
הקליפ מתחיל בריהאנה, נוסעת בפרארי למגרש הגרוטאות.
כשהיא הגיעה לשם ונכנסה למגרש הגרוטאות, השיר מתחיל להתנגן.
בתוך המגרש, מספר רב של בנות עומדות ומתקנות מכוניות שבורות וריהאנה מצטרפת אליהן בזמן שהיא שרה את השיר.
לאחר מכן נראית סצנה נוספת בה ריהאנה רוקדת על אחת המכוניות.
בהמשך הקליפ, ריהאנה והבנות יוצאות מהמגרש לעבר תחרות מרוצים והיא שרה את מילות השיר לנהגים ושהיא מסמנת להם לצאת הם יוצאים.
בסצנה האחרונה, נראית ריהאנה עומדת על במה בתוך מגרש הגרוטאות, מנגנת בגיטרה ושרה את הבית האחרון של השיר.
על מנת לקדם את השיר ריהאנה ביצעה אותו בפסטיבל BBC Radio 1's Big Weekend במאי 2007. בנוסף היא ביצעה את השיר בטקס פרסי ה-VMA של 2007 ביחד עם להקת הרוק פול אאוט בוי.
בנוסף היא גם ביצעה את השיר בתוכנית Late Show עם דייוויד לטרמן.
בשנת 2009 היא ביצעה את השיר בהופעה בסופרבול ובנוסף גם ביצעה אותו בכל שלושת סיבובי ההופעות הבין לאומיים הראשונים שלה.
השיר הופיע בפסקול של הסרט ראלף ההורס בשנת 2012. בנוסף השיר גם הופיע בסרטים ילדת פרא, רוד טריפ ו-21. בנוסף השיר גם נוגן בפרסומת של המכונית מאזדה בשנת 2012. בנוסף השיר גם בוצע בתוכנית "Lip Sync for your Life".
השיר זכה לגרסת כיסוי על ידי להקת הרוק "Weep" באלבומם "Worn Thin".
בנוסף השיר גם סומפל בשיר "Oh!" של הלהקה האסייתית "Girls' Generation" באלבומם "Run Devil Run".
כתיבה- אוון רוג'רס, קארל סטורקן, סטפן מוריס, פיטר הוק, ברנרד סאמנר, גיליאן גילברט
הפקה- קארל סטרקן ואוון רוג'רס
קולות רקע- ריהאנה, אוון רוג'רס
מדינה תואר עותקיםאוסטרליה (ARIA) פלטינה 2× 140,000ארצות הברית (RIAA) פלטינה 3×3,000,000ברזיל (Pro-Música Brasil)פלטינה40,000בריטניה (BPI) זהב400,000דנמרק (IFPI Denmark) זהב7,500
מדינה תאריך יציאה פורמט חברת תקליטיםמקור ארצות הברית 12 ביוני 2007 רדיו שירים עכשווייםדאף ג'אם • SPR 19 ביוני 2007 רדיו שירים קצביים הממלכה המאוחדת 27 באוגוסט 2007תקליטור מרקורי פיקצ'ר דיסק גרמניה 29 בפברואר 2008 תקליטור יוניברסל מיוזיק גרופ מקסי סינגל
Siamese Dream הוא אלבומה השני של להקת הרוק האלטרנטיבית הסמאשינג פאמפקינס, אשר יצא ב-27 ביולי 1993 תחת חברת התקליטים וירג'ין רקורדס.
למרות המתחים והחיכוכים שליוו את הקלטתו, Siamese Dream פצח בדירוג העשירי במצעד המגזין הנחשב בילבורד.
האלבום נמכר ביותר מארבעה מיליון עותקים בארצות הברית ומעל שישה מיליון עותקים ברחבי העולם, וקיבע את מקום הסמאשינג פאמפקינס כאחת מן הלהקות השלטות בתנועת הרוק האלטרנטיבי.
הסמאשינג פאמפקינס החלו דרכם כלהקה בשיקגו בשנת 1988. אלבום הבכורה שלהם, Gish, יצא תחת חברת התקליטים Caroline Records ב-1991 וזכה להצלחה ושבחים בשיעור גבוה מן המצופה.
אחרי יציאת האלבום Nevermind בידי הלהקה Nirvava שנתיים לפני כן, החלו רווחים המכנים את הסמאשינג פאמפקינס בשם "נירוונה הבאים".
הלהקה הוחתמה בחברת האם של Caroline Records - היא וירג'ין, והחלה בהקלטת האלבום הבא שלה.
סולן הלהקה בילי קורגן הרגיש כדבריו כי "הלחץ העצום ליצור את האלבום הבא חולל מהפכה".
הלחץ הכביר שדחף בם להצליח החריף את המצב שהיה סבוך עוד מוקדם יותר.
המתופף ג'ימי צ'מברלין חווה התמכרות להרואין שהלכה והתגברה, הגיטריסט ג'יימס איהא והבסיסטית דרסי רצקי החליטו לסיים את הקשר בינם זה לפני זמן לא רב, וקורגן, חוץ מהיאבקות בהשמנה ודיכאון אובדני, סבל ממחסום הכתיבה החמור ביותר שחווה אי-פעם.
Siamese Dream הוקלט בעיקרו בין דצמבר 1992 ומרץ 1993. הלהקה עברה לאולפני Triclops Studios במריאטה, ג'ורג'יה למשך ההקלטות, על מנת שהם יוכלו להימנע מחברים מקומיים והסחות דעת שונות, כמו גם כדי לנתק את צ'מברלין מקשריו בעולם הסמים.
בוטש ויג שב ותפקד כמפיק אחרי שעבד עם הלהקה באלבום הביכורים שלה Gish.
קורגן החל להיפגש עם מטפל לאחר שחווה התמוטטות עצבים.
כתוצאה מכך, מילות השירים שכתב הפכו ממוקדים בעברו המציק וחולשותיו.
"Today" היה השיר הראשון שכתב קורגן ל- Siamese Dream.
הוא השמיע את הדמו שהקליט בכוחות עצמו לויג, והאחרון הגיב בחיוביות.
המצוקות עימן התמודדו חברי הלהקה עשו דרכן לאוזני Virgin Records, ולא חלף זמן רב ומנהלים מטעמה הגיעו להיפגש עם הלהקה.
המנהלים היו שבעי רצון מהדמו ששמעו ולא הזדרזו לשוב לאולפן פעם נוספת.
בתגובת המנהלים לא היה אלא להגביר את הלחץ על קורגן.
קורגן עבד שעות נוספות, ולמעשה גר באולפן במהלך הקלטת Siamese Dream – הוא ובוטש ויג נותרו לעיתים לעבוד על קטע מוזיקה בן 45 שניות במשך יומיים שלמים.
מדי פעם היו עובדים 16 שעות ביום מהלך שבועות רצופים על מנת להשיג את הצליל אותו חיפש קורגן.
שאיפתו של קורגן לשלמות מוזיקלית הציבה משוכות נוספות למערכות היחסים בין חברי הלהקה שלא התהדרו בחוסר פגמים גם קודם לכן.
ויג יעיד מאוחר יותר כי "דרסי הייתה נועלת עצמה בשירותים, ג'יימס היה פותח בתעניות שתיקה, ובילי היה נועל עצמו בחדר הבקרה".
קורגן ביצע לעיתים קרובות אובר-דאבינג לקטעי הנגינה של ג'יימס ודרסי בנגינה שלו.
רצקי טענה שקורגן היה אחראי לרוב קטעי הגיטרה והבס מפני שהיה בכוחו להקליט אותו במהירות ובקלות רבה יותר.
צ'מברלין, שהיה ממונה על כל קטעי התופים באלבום, היה פורש ונעלם למשך ימים מחמת התמכרותו, מה שעורר בקרב הסובבים אותו חשש כבד לחייו.
בעקבות תקרית אחת בה נעלם צ'מברלין למשך יומיים או שלושה, קורגן "הפסיק עם המשחקים" לדבריו של ויג, והכריח את צ'מברלין לבצע את קטע התופים לשיר "Cherub Rock" עד שידיו החלו מדממות.
בדרבונו של קורגן, צ'מברלין אשפז עצמו במכון גמילה מסמים.
בריאיון למגזין המוזיקה האמריקאי Spin, אמר קורגן במועד מאוחר יותר באותה השנה "נתתי להם שנה וחצי להתכונן לאלבום הזה...
אני מוקף באנשים שמאוד אכפת לי מהם, אבל הם לא מפסיקים להכשיל אותי".
קורגן הסביר שהוא התחיל להתייחס לפעולות של אנשים אחרים באופן אישי.
הוא אמר "אם באמת חושבים על זה, מישהו לא מבצע את העבודה כי הוא עצלן, או מפני שהוא חושב שהיא לא חשובה.
לעומת זאת, אני מקבל את האדם הזה בתור מישהו שאינו ראוי לשבת בבית ולעבוד על השיר הזה".
אחראי ההפקה בחברת התקליטים Virgin החלו לפתח קוצר-רוח מפני שהקלטת האלבום חרגה מהתקציב ומלוח הזמנים.
בדרשם זאת, הלהקה לא אפשרה לחברה לעגל פינות אם כרוכה בכך התפשרות על איכות האלבום.
בשעה שההקלטות הסתיימו, קורגן וויג היו מותשים מידי מכדי לערוך את האלבום.
קורגן הציע שהעורך אלן מולדר (שעבד בשנת 1991 על האלבום Loveless של הלהקה My Bloody Valentine אותה קורגן אהד) יערוך את האלבום.
בסופו של דבר, האלבום היה מוכן כעבור ארבעה חודשים לצד חריגה של 250,000 דולרים מהתקציב.
Show and Prove הוא אלבום עצמאי של זמר ההיפ הופ האמריקאי וויז קאליפה.
הוא יצא לאור ב-5 בספטמבר 2006, כשקאליפה היה בן 19. האלבום מכר מעל 10,000 עותקים.
RNA התערבותי קטן (siRNA), המכונה לעיתים RNA התערבותי קצר או משתיק RNA הוא סוג של מולקולת RNA דו גדילי, 20-25 זוגות בסיסים באורכו.
siRNA ממלא תפקידים רבים, אבל בולט ביותר במסלול ההפרעה ל-RNAi) RNA), שבו הוא מפריע לביטוי של גנים ספציפיים עם רצף נוקליאוטידים משלים.
siRNA פועל גם במסלולים הקשורים ל-RNAi, למשל, כמנגנון נגיפי או בעיצוב מבנה הכרומטין של הגנום.
המורכבות של המסלולים האלה נחקרת ומתגלת רק בזמן האחרון.
siRNA ותפקידם בהשתקת גנים לאחר תעתיק (PTGS) בצמחים נתגלה לראשונה על ידי הצוות של דייוויד פאולקומב במעבדת סנסבורי בנוריץ', אנגליה ודווחו ב-Science בשנת 1999. תומאס תסקל ועמיתיו דיווחו ב-Nature כי siRNA מלאכותי יכול לגרום ל-RNAi בתאי יונקים.
גילוי זה הוביל לפריצת דרך בעניין רתימת RNAi למחקר ביורפואי ופיתוח תרופות.
יש ל-siRNA מבנה מוגדר היטב: RNA קצר (בדרך כלל 20–24 זוג בסיסים) דו-גדילי (dsRNA) עם זרחון של קצוות 5' והידרוקסילציה של קצוות 3' ושני נוקלאוטידים בולטים.
אנזים הדייסר (Dicer) מזרז ייצור של siRNA מ-RNA דו-גדילי ארוך (dsRNA).
מאחר שבאופן עקרוני siRNA מלאכותי עם רצף משלים יכול להשתיק כל גן, הוא נחשב לכלי חשוב לאימות תפקוד הגן ולמיקוד תרופות.
לעיתים טרנספקציה של siRNA אקסוגני במטרה לגרום להשתקת גנים לא גורמת להשתקה, גם לא זמנית, בעיקר בתאים המתחלקים מהר.
ניתן להתגבר על בעיה זו על ידי יצירת וקטור ביטוי ל-siRNA.
בפלסמיד, רצף ה-siRNA משתנה, אך הוא צריך ליצור לולאה קצרה שבין שני הגדילים.
תוצאת השעתוק של הרצף היא מולקולת shRNA, אשר יכולה להיות מעובדת ל-siRNA פונקציונלי על ידי האנזים Dicer.
קסטות שעתוק אופייניות משתמשות בפרומוטר של RNA polymerase III (למשל U6 או H1) כדי לכוון את השעתוק של RNA גרעיני קטן (snRNAs)(ה-U6 מעורב בשחבור גנים, H1 הוא רכיב RNase של RNase P של האדם).
הפעילות של siRNA ב-RNAi תלויה במידה רבה ביכולתו להיקשר לגורם ההשתקה המורכב של RISC) RNA).
לאחר היקשרות דופלקס siRNA ל-RISC הוא נבקע לשני גדילים בודדים על ידי אנזים הנאנדונקלזס.
רק אחד הגדילים נקשר ל-RISC, ואז כל הקומפלקס נקשר ל-mRNA הרצוי ומשתיק אותו (ההתבטאות של הגנים הוא מקודד).
dsRNA יכול גם להפעיל את ביטוי הגנים, מנגנון שזכה לכינוי "הפעלת גנים מושרה של RNA קטן" (RNAa).
הוכח כי dsRNA שמטרתו היא פרומוטרים של גנים מעורר הפעלת שעתוק חזקה של הגנים הקשורים.
RNAa הודגם בתאי אדם בעזרת dsRNA מלאכותי, המכונה "RNA משפעל קטן" (saRNA).
בשלב זה לא ידוע אם RNAa מבוטא גם באורגניזמים אחרים.
היות ש-RNAi מצטלב במסלולים רבים, אין זה מפתיע שבמקרה אנו מעוררים תופעות בלתי רצויות במהלך קידום המחקר של siRNA.
כאשר תאים של יונקים פוגשים RNA דו גדילי, כגון siRNA, התא עלול לטעות ולטפל בו כנגיף, וכך לגרום לתגובה חיסונית.
בנוסף, כיוון ש-microRNA מווסת התבטאות גנים על ידי אינטראקציות משלימות של זוג בסיסים עם ה-mRNA הרצוי, החדרת siRNA עלולה לגרום לדיכוי המטרה באופן בלתי צפוי.
החדרת הרבה מולקולות של siRNA עלולה לגרום לאירועים בלתי צפויים עקב ההפעלה של מערכת החיסון המולדת.
רוב הראיות עד כה מצביעות על כך שזה כנראה תוצאה של הפעלת חיישן ה-PKR של ה-dsRNA, על אף שגן חומצה רטינואית מושרה (RIG-I) יכול להיות מעורב גם.
האינדוקציה של ציטוקינים דרך קולטן TLR7 גם תוארה כסיבה.
אחת השיטות המבטיחות להפחתת תופעה זו היא להמיר את ה-siRNA לתוך microRNA.
תהליך של microRNA מתרחש באופן טבעי בגוף, ועל ידי רתימת מסלול אנדוגני זה, אמור להיות אפשרי להשיג את אותו דיכוי גנים בריכוזים נמוכים יחסית של siRNA.
זה אמור למזער את ההשפעות הלא רצויות.
אתגר נוסף לשימוש ב-siRNA לדיכוי גנים הוא פעולתו המוטעית על תאים שיש להם רצף לא משלים וחסימת התבטאות הגנים (למעשה, siRNA פועל כ-miRNA), דבר שמוביל לבעיות בעיבוד הנתונים ורעילות פוטנציאלית.
עם זאת, ניתן לטפל בחלק מהבעיה על ידי תכנון ניסויי בקרה מתאימים, ועיצוב siRNA שהוא חופשי מטעיות אלה.
נכון ל-2014, טכניקה כזו נמצאת בשלבי פיתוח.
בהתחשבות ביכולת ה-siRNA להשתיק כל גן רצוי, פעולתו ב-RNAi יוצרת עניין רב בתחום הביולוגיה הבסיסית.
ישנו שימוש הולך וגובר בו לזיהוי גנים חשובים במסלולים ביולוגיים של וירואידים.
עם זאת, יישום RNAi באמצעות siRNA בבעלי חיים, במיוחד בני אדם, מציב אתגרים רבים.
לפי ניסויים, siRNA מראה יעילות שונה בסוגי תאים שונים באופן שעדיין לא מובן כל כך: תאים מסוימים מגיבים היטב ל-siRNA, בעוד שתאים אחרים לא מראים תגובה ברורה (אפילו שיש טרנספקציה יעילה).
Shout It Out הוא אלבומה החמישי של להקת הבלקן ביט בוקס שיצא בנובמבר 2016. המוזיקה לאלבום הוקלטה במשך יומיים, בהם ניגנו חברי הלהקה ונגנים נוספים סגנונות שונים, מבלי שהיו לחנים ידועים.
על בסיס הקטעים שהוקלטו, נעשתה עבודת אולפן ממנה נוצרו השירים.
באלבום בולטות השפעות של מוזיקת ההיפ-הופ.
השיר הראשון מתוך האלבום שיצא כסינגל הוא "I Trusted U".
השיר יצא בפברואר 2016 ולווה בווידאו קליפ שבויים על ידי תומר יוסף.
השיר זכה להצלחה ונכלל בפסקול המשחק FIFA 17, השיר השני של הלהקה שנכלל בפסקול של סדרת המשחקים אחרי "רמאללה - תל אביב".